Beszakadt egy templom teteje Berlinben, két halott
Berlin - Építési munka közben beszakadt egy templom teteje Berlinben, két ember halálát okozva - közölte szerdán a helyi rendőrség.
A tragédia még kedden este történt a főváros nyugati felében. A Heerstrassén álló családi házat még 2006-ban vásárolta meg a helyi román ortodox egyházközség abból a célból, hogy templommá bővítse. A bővítésen kívül tornyot is akartak húzni az épületre. 

Az építési munka során váratlanul beszakadt a 300 négyzetméternyi tető egy része, valamint egy oromfal is. A törmelék maga alá temette az egyházközség 49 éves papját és egy 39 éves férfit, mindketten azonnal meghaltak. Hat személy sokkot kapott a látványtól. 
    
A balesetet szenvedett személyek saját kivitelezésben végezték a lakóépület átalakítását templommá. Azzal a feltevéssel kapcsolatban, hogy esetleg az általuk építés közben elkövetett hibák okozták a tragédiát, a rendőrség nem kívánt nyilatkozni.
Berlin templom beszakadt a teteje